**Visens Venner Århus***Referat fra Zoommøde den 11/3-2021*
**1) Udnævnelse af mødeleder: Stampe**

**2) Udnævnelse af referent: Ole**

**3) Er det realistisk at satse på en sammenkomst i Fritidscenter Skovvang 20/5 for de aktive?** *(Selvfølgelig under forudsætning af at Skovvang er åbent og gældende restriktioner kan overholdes).*Hvis restriktionerne tillader det, er der nogle, der gerne vil mødes, men andre vil afvente vaccination. Det blev besluttet at Ole følger udviklingen i Fritidscenter Skovvang og sender en mail rundt med orientering, når vi ved mere om, hvad der sker med restriktionerne efter den 23/3

**4) Hvis det glipper, kan vi så arrangere en udendørs sammenkomst i en have?**Vi har derimod gode muligheder for at afholde en udendørs sammenkomst med hygge og frokost så snart vejrguderne tillader. Det kunne eksempelvis være hos Erling eller hos Mogens i sommerhuset eller hos Stampe på Helgenæs (Det glæder vi os vist alle sammen til.

**5) Muligheder for at afholde en udendørs koncert på et eller flere lokalcentre eller et andet sted i byrummet. Hvad er bedst?**Enighed om, at det nok bliver svært at afholde arrangementer for andre end os selv, da vi ikke har mulighed for at mødes og øve.

**6) Program og afvikling af den kommende sæson**Vi satser på at afvikle de arrangementer, der er blevet aflyst i sidste sæson på grund af corona. Det overlades til bestyrelsen at se på rækkefølgen. Ole indkalder til virtuelt bestyrelsesmøde efter den 23/3, når vi ved, hvordan det ser ud med restriktionerne.

**7) Generalforsamling (fastsættelse af dato)**Vi valgte at udskyde generalforsamlingen sidste år, og det kan vi blive nødt til at gøre igen, da der jo skal være adgang for vores medlemmer. Vi har mulighed for at afholde den i september, hvor vi har to datoer at gøre godt med.

**8) Udsendelse af ViseVasse**Ole udsender en lille hilsen til medlemmer med den info vi har efter bestyrelsesmødet, samt datoerne for den kommende sæson.

**9) Økonomi**Erling oplyser, at vores beholdning er på 47.986 kr.

**10) Eventuelt**Alle har coronahår og nogle af os er rigtig trætte af den dumme virus;-( , men alle har det ”efter omsstændighederne godt.”